**לופ \ שיקו**

**1.פנים.חדר במתנ'ס-יום**

(ברקע, רדיו דלוק , תכנית אקטואליה)

**קלוז אפ** על זוגות ידיים עובדות.לוקחות פלסטיק ומסמר, מחברות ביניהם, וזורקות מחוץ לפריים, שומעים צליל של נפילת החלק בתוך מיכל. וחוזר חלילה. (קיצבי)

**2.פנים.חדר במתנ'ס-יום**

**משה**,67, יושב סביב שולחן יחד עם עוד שלושה אנשים בגילו, הם יושבים שקטים, מחברים בין מסמרים לפלסטיקים וזורקים אל תוך מיכל מפלסטיק בנונשלנטיות.

בקצה השולחן עומד רדיו קטן.

המיכל מתמלא בחלקים המחוברים, משה לוקח אותו, ניגש אל דלת בקיר צדדי בחדר. הדלת היא ללא ידית. בתחתית הדלת יש פתח דרכו משה מחליק את המיכל לחדר הסמוך.

אנחנו "נוסעים" עם המיכל ועוברים לחדר הסמוך.(רדיו מפסיק)

**3.פנים.חדר סמוך-יום**

מהצד השני של הדלת, עובד לוקח את המיכל שקיבל דרך הפתח, שופך אותו על שולחן. אנחנו רואים סביב השולחן שלושה טיפוסים (כבני 70) שעובדים. על השולחן יש עוד מיכלים עם פלסטיקים, ומיכלים עם מסמרים.

**מסך שחור**-מתחילה מוסיקה שמלווה את הסצינה הבאה, קטע מתוך [https://www.youtube.com/watch?v=2CYK-OIOMXk (להתחיל משנייה 16- נמשך 3 שניות)](https://www.youtube.com/watch?v=2CYK-OIOMXk%20%20%20(להתחיל%20משנייה%2016-%20נמשך%203%20שניות)%20%20%20%20%20%20%20%20%20%20)

**4**.**פנים**.**.Top shotמבט מעל שני החדרים-יום**

(כ-25 שניות יחד עם המוסיקה הממשיכה)

אנחנו רואים את שני החדרים (כאילו שאין תקרה) ואת כל העובדים כמו מכונות. עובדים לפי הקצב של המוסיקה. אלה מרכיבים חלקים ואלה מפרקים אותם.

יש סימטריה בין כמות העובדים בחדרים, בשלב מסוים, עובד מהחדר הסמוך, לוקח שני מיכלים של חלקים מפורקים ומחליק לחדר השני היכן שמשה נמצא, ואנו רואים את משה לוקח את המיכלים ומחליק חזרה מיכל מלא.

בצד החדר של המפרקים, יושב על כיסא גבוה, טיפוס ומעשן.

הוא צעיר יותר,30, ונראה כמפקח על העבודה.

**5.פנים.חדר במתנ'ס-יום**

(חוזרים לרדיו ברקע)

משה מרים שני מיכלים מהרצפה, מביא אותם לשולחן, אבל הפעם יש טעות, שניהם עם מסמרים.

משה לוקח את מיכל המסמרים המיותר, ניגש לדלת, ודופק עליה בחזקה מספר פעמים, הדלת לא נפתחת.

הוא מעביר את קופסת המסמרים מתחת לדלת, אך מקבל אותה חזרה.

הוא מהסס, שולח ידו מתחת לדלת יחד עם הקופסא, צועק : היי! הלו !(הד) מנער את ידו, שומעים מסמרים מתפזרים על רצפה, נשמע רעש מנעולים, משה נעמד, הדלת נפתחת.

**קלוזאפ** על פניו של המפקח העומד בפתח הדלת שנפתחה. הוא נושף מהסיגריה.

משה מביט דרך העשן של הסיגריה, לתוך החדר הסמוך, רעש העבודה נפסק וגם הרדיו, כאילו שהעולם עומד מלכת. העשן מתפזר.

**5. פנים.חדר סמוך-יום**

**POV של משה** העומד בפתח הדלת, קלוז אפ על זוגות ידיים עובדות, המפרידות בין החלקים המחוברים ומניחות אותם בשני מיכלים נפרדים.

**6.פנים חדר במתנ'ס-יום**

(הרדיו חוזר)

משה מעוות פניו למראה שהוא רואה, מביט לחדר שלו לסירוגין,

שומעים ברקע את נפילות החלקים לתוך המיכלים, הדלת נטרקת, בפניו.

(עכשיו רק אנחנו והוא יודעים מה קורה בחדר השני.)

משה חוזר חזרה לשולחן, מתיישב על הכיסא.

מתחת לדלת מחליקים אל תוך החדר קופסאות ללא הפסקה, אחת אחרי השנייה

הרצפה מלאה בקופסאות.

משה וחבריו, מביטים בקופסאות. מביטים אחד בשני.

משה קם ומתחיל לשפוך את הקופסאות אחת אחרי השנייה על הרצפה, חבריו מצטרפים אליו, הרצפה מוצפת במסמרים ופלסטיקים. כולם מתיישבים על הרצפה בין החלקים המפוזרים, משחקים בהנאה בחלקים, כמו ילדים בג'ימבורי, אך אז הם מתחילים לחבר ביניהם. ולאט ובמיומנות למלא בתוך קופסאות.

סוף